nahid-hub/BLUGE-bengali-wikipedia-section-title-prediction huggingface dataset:
ধাপসুলতানগঞ্জ হাটটির নিজস্ব কিছু বৈশিষ্ট্য রয়েছে। এর অন্যতম বৈশিষ্ট্য হচ্ছে, প্রতিটি দ্রব্য ও পণ্যের কেনা-বেচাঁর জন্য আলাদা আলাদা এলাকা বা পট্টি (হাটি) রয়েছে। যেমন- গরু কেনার জন্য গরু হাটি, ধান কেনার জন্য ধান হটি, মাছ কেনার জন্য মাছ হাটি, মাংস (গোশত) কেনার জন্য মাংস হাটি, তরকারি হাটি, কাপড় হাটি ইত্যাদি। হাটে নিয়ে আসা বিভিন্ন পণ্যের অধিকাংশই দুপচাঁচিয়া ও এর আশেপাশের আঞ্চল থেকে উৎপাদিত। এছাড়াও বাহির থেকেও কিছু পণ্য সামগ্রী আমদানী করা হয়। এই হাটে সুঁচ থেকে সাইকেল এবং গামছা থেকে জাল সবকিছুই বিক্রি হতে দেখা যায়। এখানে স্থানীয়ভাবে উৎপাদিত ধান, গম, সরিয়াসহ, বিভিন্ন মৌসুমের তরিতরকারী, মসলা, ডাল, শস্য, গ্রীষ্মকালীন ও শীতকালিন শাক-সবজি, রসগোল্লা, সন্দেশ, জিলাপী, খুরমা সহ হরেক রকমের মিষ্টি, পিঠা, দই, দূধ, বিশেষ ভাবে তৈরী ছিন্নী, মুড়ি, মুড়কি, চিড়া, কাঠেরৈ তৈরী জিনিস, তালের তীর, কূলা, চালুন, খলসানি, দা , বটি, কোদাল সহ বিভিন্ন কৃষি কাজের জিনিস পাওয়া যায়। এছাড়াও মাটির তৈরী জিনিস হাড়ি, পাতিল, হাঁস-মুরগী, কবুতরের বাচ্চা, কোয়েল পাখি, বিভিন্ন ধরনের মাছ, মাংস, মসলা, শস্যের বীজ ইত্যাদি বিক্রি হয়। এছাড়া গরু, মহিষ, ছাগল ও ভেড়া বিক্রি হয়। একসময় বড় বড় কাছিমও (কচ্ছপ) বিক্রি হতো। স্থানীয় কিছু কবিরাজ (হকার) সম্প্রদায় বিভিন্ন ঔষধি গাছ-গাছড়া ও জোঁকের তেল বিক্রি করে।গ্রীষ্মকালে প্রচন্ড তাপদাহে হাটুরেদের ক্লান্তি দূর করতে ঘৃতকুমারী সমৃদ্ধ শরবত বিক্রি হতে দেখা যায়। শীতের সময় খেজুর রস ও গুড় কিনতে পাওয়া যায়। বিভিন্ন শ্রেনীর হকার সম্প্রদায় তাদের পণ্য বিক্রির জন্য নানা রকম সংগীত ও বাদ্য বাজিয়ে ক্রেতাদের আকৃষ্ট করার চেষ্টা করেন। স্বল্প মূলধন, অল্প শিক্ষা, ভারী বোঝা আর কুশলী কন্ঠস্বর নিয়ে বিভিন্ন ধরনের ফেরিওয়ালারাও নিজের জীবিকার সন্ধানে হাট করতে আসে। তাদের বাকচাতুর্যে গুণহীন পণ্যও গুণসমৃদ্ধ বলে বিবেচিত হয়ে ক্রেতার মনে প্রভাব বিস্তার করে। হাটে আসা ক্ষুধার্ত লোকজনের ক্ষুধা নিবারনের জন্য বেশ কিছু হোটেলও আছে। এ হাটকে কেন্দ্র করে এক সময় মেলা বসতো যা ‘ধাপের মেলা’ নামে পরিচিত ছিল। লোকজ সংস্কৃতির সকল কিছুই যেমন- যাত্রা, সার্কাস, পুতুল নাচ, নাগর দোলা, মাটির তৈরী বিভিন্ন জিনিস, খেলনা সামগ্রী ইত্যাদি দেখতে পাওয়া যেত। অতীতে এক সময় এ হাটে ভারত থেকে আসা উপ বিক্রি হতো।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. হাটের বৈশিষ্ট্য
titleC. অর্থনৈতিক কর্মকান্ড
titleD. নামকরণ
উত্তর: titleB
১৯৯১ সাল পর্যন্ত এই এলাকার সিংহভাগ মানুষই কৃষির উপর নির্ভরশীল ছিল। বর্তমানে এই এলাকা ব্যবসায়ী ও সৌদি আরব প্রবাসী অধ্যুষিত এলাকা হিসাবে পরিচিত। এ এলাকা মাছ চাষের জন্য উপযুক্ত হওয়ায় এখানে অনেক মৎস্য খামার গড়ে উঠেছে।

উর্বর মাটি উঁচু জমি ও পাহাড়ের কাছাকাছি হওয়ায় এখানে সব ধরনের ফসল আবাদ হয়। প্রধান ফসল ধান ছাড়াও ইক্ষু, তরমুজ, ফেলন ডাল ও মরিচ চাষের জন্য বিখ্যাত। শীত মৌসুমে এখানে সব ধরনের শীতকালীন সবজির আবাদ হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. শিক্ষা ব্যবস্থা
titleC. হাট-বাজার
titleD. যোগাযোগ ব্যবস্থা
উত্তর: titleA
১৫১৭ সালে প্রথম সেলিমের মদিনা এবং মক্কার অধিগ্রহণের শুরু থেকে ১৬ শতকে অটোমান তাদের সাম্রাজ্যকে হেজাজ, লোহিত সাগর সহ আশির অঞ্চল এবং পারস্য উপসাগর অঞ্চলের আল হাসাকে তাদের সাম্রাজ্যের অন্তর্ভূক্ত করে। এই অঞ্চল সবচেয়ে জনপ্রিয় অংশে পরিনত হয় যা বর্তমান সৌদি আরব। এছাড়াও তারা মধ্যবর্তী অঞ্চল দাবি করে, যদিও এটি একটি নামমাত্র অধিরাজ্য। কেন্দ্রীয় কর্তৃপক্ষের শক্তি ও দূর্বলতার তারতম্য অনুসারে এই জমির উপর নিয়ন্ত্রণের মাত্রা পরবর্তী চার শতাব্দী ধরে পরিবর্তিত হয়। হেজাজে মক্কার শরিফরা তাদের অঞ্চল নিয়ন্ত্রণ করতো (যদিও এখানে প্রায়ই উসমানীয় এবং মক্কায় গ্যারিসন গভর্নর থাকতো)। দেশের পূর্ব দিকে অটোমানরা ১৭ শতকে আরব গোত্রগুলোর কাছে আল হাসা অঞ্চলের নিয়ন্ত্রণ হারিয়ে ফেলে কিন্তু ১ ৯ শতকে আবার পুনরুদ্দার করে। এই সময়ের মধ্যে, অভ্যন্তর অঞ্চল বেশিরভাগ সময় পূর্ববর্তী শতাব্দীর মতো ক্ষুদ্র গোষ্ঠীগত শাসকদের শাসনের অধীনে ছিল।
সঠিক অনুচ্ছেদ শিরোনাম কোনটি?
titleA. ওয়াহাবী আন্দোলন এবং প্রথম সৌদি রাষ্ট্রের উত্থান
titleB. অটোমান যুগ
titleC. একত্রীকরণ
titleD. উমাইয়া এবং আব্বাসীয় শাসনকাল
উত্তর: titleB
পর্যালোচনা সংগ্রাহক রটেন টম্যাটোস ৪২৫টি পর্যালোচনার উপর ভিত্তি করে ৮৫% সমর্থনকারী রেটিং এবং গড়ে ৭.৬/১০-এর রেটিং প্রতিবেদন করে। ওয়েবসাইটের সমালোচনামূলক সর্বসম্মতি হিসেবে রয়েছে যে, ""অ্যাভেঞ্জার্স: ইনফিনিটি ওয়ার" এমসিইউয়ের রক্ষকদের তাদের এখনো পর্যন্ত মুখোমুখি হওয়া একটি গুরুত্বপূর্ণ বিপদের বিদুদ্ধে যুদ্ধে মাথা ঘুরানো কাহিনীর প্রদর্শনের যাদু সক্ষমভাবে বজায় রাখে এবং এর পরিণাম রোমাঞ্চকর, আবেগপূর্ণ অনুনাদিত ব্লকবাস্টার যা (অধিকাংশে) এটির বিশাল উচ্চাকাঙ্ক্ষাগুলি বাস্তবে পরিণত করে"। মেটাক্রিটিক, যা একটি পরিমাণকৃত গড় ব্যবহার করে, "সাধারণত সমর্থনকারী সমলোচনাগুলি"-কে ইঙ্গিত করে, ৫৩টি সমলোচকদের উপর ভিত্তি করে চলচ্চিত্রটিকে ১০০-এর মধ্যে ৬৮ হিসাব প্রদান করে।
সঠিক অনুচ্ছেদ শিরোনাম কোনটি?
titleA. থিয়েটারে
titleB. অভ্যর্থনা
titleC. বিপণন
titleD. সমালোচনামূলক প্রতিক্রিয়া
উত্তর: titleD
শেখ দীন মুহাম্মদ মুঘল আলকেমি নিয়ে জ্ঞান অর্জন করেছিলেন। শ্যাম্পু তৈরির প্রক্রিয়া তার জানা ছিল। এছাড়াও তিনি মুঘল সম্রাট দ্বিতীয় শাহ আলম এবং দিল্লি ও এলাহাবাদের সমৃদ্ধ বর্ণনার নিয়ে লেখার জন্য পরিচিত। মুঘল সাম্রাজ্যের জৌলুসের কথা তিনি লিপিবদ্ধ করেছেন। শেখ দীন মুহাম্মদ রাজা চতুর্থ জর্জ এবং চতুর্থ উইলিয়াম উভয়ের শ্যাম্পু সার্জন হিসেবে দায়িত্ব পালন করেছেন।

সঠিক অনুচ্ছেদ শিরোনাম কোনটি?
titleA. আলকেমি
titleB. নাম উৎপত্তি
titleC. মুঘল সমাজ
titleD. ভারত উপমহাদেশে প্রভাব
উত্তর: titleA
তদন্ত ১৯৭৪ সালে পুনরায় শুরু করা হয়, যখন পূর্ব পাকিস্তানে আটক বন্দিদের ভারত মুক্তি দেয় এবং তাদের সাথে কথা বলার সুযোগ তৈরি হয়। কমিশন ৩ জুন, ১৯৭৪ সালে লাহোরে এক অনানুষ্ঠানিক বৈঠকে বসে এবং বিভিন্ন প্রাসঙ্গিক বিষয় নিয়ে আলোচনা করে এবং ১৬ জুলাই, ১৯৭৪ অ্যাবোটাবাদে তদন্ত পুনরায় শুরুর সিদ্ধান্ত নেয়। ১৯৭৪ সালে তদন্ত পুনরায় শুরুর পরে কমিশন ৭৩ জন আমলা এবং উচ্চ পদস্ত সামরিক কর্মকর্তার সাথে কথা বলে। কমিশন ৩০০ জনের মত সাক্ষ্য এবং শত শত গোপন দলিল এবং পূর্ব এবং পশ্চিম পাকিস্তানের সামরিক সংকেত পরীক্ষা করে দেখে। চূড়ান্ত প্রতিবেদন, যেটিকে সম্পূরক প্রতিবেদনও বলা হয়, ১৯৭৪ সালের ২৩ অক্টোবর জমা দেয়া হয়, যেখানে দেখান হয়েছে রাজনৈতিক, প্রশাসনিক, সামরিক ও নৈতিক ব্যর্থতা পূর্ব পাকিস্তানে কিভাবে পাকিস্তানি সেনাদের আত্মসমর্পণের জন্য দায়ী। এই প্রতিবেদন গোপনীয় এবং বিভিন্ন সামরিক অফিসারের বক্তব্যে এর সম্পর্কে শুধুই অনুমিত।
এই প্রতিবেদনে পাঁচ অধ্যায় এবং একটি সংযোজনী আছে -


সঠিক অনুচ্ছেদ শিরোনাম কোনটি?
titleA. উপসংহার
titleB. সম্পূরক প্রতিবেদন
titleC. ঐতিহাসিক পটভূমি
titleD. সুপারিশ
উত্তর: titleB
১৯৮৯ সালে শহীদ সৈয়দ নজরুল ইসলাম এর কয়েকজন প্রিয় ছাত্র, সহকর্মী এবং গুণগ্রাহী তার বর্ণাঢ্য কর্মময় জীবনকে ধরে রাখার প্রয়াসে ময়মনসিংহ শহরে প্রতিষ্ঠা করেন শহীদ সৈয়দ নজরুল ইসলাম স্মৃতি পরিষদ। ১৯৯৯ সালের ১ জুলাই শহরের প্রাণ কেন্দ্রে শ্যামাচরণ রায় রোডে কাশি কিশোর কারিগরি বিদ্যালয়ের পরিত্যক্ত একখণ্ড বাড়ীতে শহীদ সৈয়দ নজরুল ইসলাম স্মৃতি পরিষদ প্রতিষ্ঠা করেন জাতির এ শ্রেষ্ঠ সন্তানের প্রতি শ্রদ্ধা জানিয়ে "শহীদ সৈয়দ নজরুল ইসলাম কলেজ”।

সঠিক অনুচ্ছেদ শিরোনাম কোনটি?
titleA. নামকরণ
titleB. প্রতিষ্ঠার পটভূমি
titleC. ভর্তি প্রক্রিয়া
titleD. বিজ্ঞানাগার ও কম্পিউটার ল্যাব
উত্তর: titleA
ভূ-কারিগরি প্রকৌশল অনুসারে, ভূ-চ্যুতি যখন চলমান অবস্থার অবসান ঘটায়, তখন তা মাটি, শিলার বিভিন্ন বৈশিষ্ট্যের (যেমন, শক্তিমত্তা, রূপান্তর ইত্যাদি) পরিবর্তন ঘটাতে পারে। এটি টানেল, ইমারতের ভিত্তি বা ঢাল তৈরিতে প্রভাব ফেলে।

ইমারত, ট্যাংক, পাইপলাইনের জন্য জায়গা নির্ধারণ এবং জনগণ ও ইমারতের উপর ভূকম্পন ও সুনামির প্রভাব ভূ-চ্যুতির উপএ নির্ভর করে থাকে। সে জন্য ক্যালিফোর্নিয়ায় ভূ-চ্যুতির উপরে বা নিকটে নতুন ইমারত নির্মাণ নিষেধ। কোনো জায়গায় নতুন ইমারত তৈরির অনুমতি দেয়া হয় ঐ জায়গায় ১১,৭০০ বছরের (হলোসিন যুগ থেকে বর্তমান) ভূতাত্ত্বিক ইতিহাস দেখে। হলোসিন যুগ ছাড়াও যদি প্লেস্টোসিন যুগে (ছাব্বিশ লাখ বছর আগের যুগ) যদি ভূ-চ্যুতির কর্মকাণ্ড দেখা যায় তবে কিছু কিছু ক্ষেত্র যেমন বিদ্যুৎ কেন্দ্র, বাঁধ, হাসপাতাল, বিদ্যালয় নির্মাণের অনুমতি প্রদানের ক্ষেত্রে ভালোভাবে ভাবা হয়। ভূতাত্ত্বিকরা অল্প মাটি খোঁড়ার মাধ্যমে ভূ-চ্যুতির বয়স বের করে থাকেন 
তারা এক্ষেত্রে ভৌগোলিক বৈশিষ্ট্যের সাহায্য নেন। তারা মাটিতে পুরোনো মাটিতে কার্বনেট নডুল, ক্ষয়প্রাপ্ত কর্দম, আয়রন অক্সাইডের অধিক উপস্থিতি আছে কি না তা দেখেন। আর নতুন মাটিতে দেখেন এর উল্টোটা। জৈব বস্তুর রেডিওকার্বন ডেটিংয়ের মাধ্যমে সক্রিয়া ও সুপ্ত ভূ-চ্যুতির মাঝে পার্থক্য দেকগা যায়। এই ধরনের বিষয় নিয়ে গবেষণার মাধ্যমে প্যালিওসিসমিলজিস্টরা কয়েকশ বছর পূর্বে সংঘটিত ভূমিকম্পগুলোর তীব্রতা ও পরবর্তী সময়ে ভূ-চ্যুতির ক্রিয়াকলাপ সম্পর্কে আন্দাজ করতে পারেন।

সঠিক অনুচ্ছেদ শিরোনাম কোনটি?
titleA. নিম্নমুখী-হড়কানো ভূ-চ্যুতি
titleB. প্রলম্বিত বেষ্টন ও পাদদেশ বেষ্টন
titleC. বক্রভাবে হড়কানো ভূ-চ্যুতি
titleD. জনগণ ও অবকাঠামোর উপর প্রভাব
উত্তর: titleD
যদুনাথ সরকারের জন্ম ১৮৭০ খ্রিষ্টাব্দের ১০ ডিসেম্বর, বৃহত্তর রাজশাহী জেলার আত্রাই থানার (বর্তমান নাটোর জেলার সিংড়া উপজেলার ছাতারদিঘী ইউনিয়ন) কড়চমারিয়া গ্রামে৷ পিতা রাজকুমার সরকার এবং মাতা হরিসুন্দরী দেবীর ৭ পুত্র এবং ৩ কন্যার মধ্যে তিনি ৫ম সন্তান, ৩য় পুত্র। তাদের পূর্বপুরুষ ধনাঢ্য জমিদার হিসাবে প্রতিষ্ঠিত ছিলেন। বিদ্যানুরাগী রাজকুমার সরকারের ব্যক্তিগত গ্রন্থাগার ছিল বিশালাকার। গণিতের ছাত্র হলেও ইতিহাসে ছিল গভীর আগ্রহ। নানা জনহিতকর কাজে তিনি সময় ও অর্থ ব্যয় করতে ভালোবাসতেন। জোড়াসাঁকোর ঠাকুর পরিবারের সঙ্গে ছিল ঘনিষ্ঠ সম্পর্ক। এই বিষয়াদি যদুনাথ সরকারকে প্রভাবান্বিত করেছিল। পিতার মাধ্যমেই অল্প বয়সে তাঁর পরিচয় হয়েছিল বার্ট্রান্ড রাসেলের ‘হিস্ট্রি অব ইংল্যান্ড’ নামীয় গ্রন্থের সঙ্গে। রাজকুমার সরকার পুত্রের হাতে প্লুটার্ক রচিত প্রাচীন গ্রিক ও রোমান নায়কদের জীবনী তুলে দিয়েছিলেন। পিতাই তাঁর কিশোর চিত্তে ইতিহাসের নেশা জাগিয়ে দিয়েছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. রচিত গ্রন্থসমূহ
titleC. জন্ম ও পরিবার
titleD. আচার্য পদবী
উত্তর: titleC
প্রথম আফিম যুদ্ধে চীন এর পরাজয়ের পর, অসম চুক্তিসমূহ সম্মিলিতভাবে উল্লেখ করে দেশ জোরপূর্বক বৈদেশিক বাণিজ্যের জন্য খুলে দেওয়া হয়
। নানজিং চুক্তি (১৮৪২) অনুসরন করে,
প্রথম ব্রিটিশ চুক্তি বন্দর প্রতিষ্ঠিত হয়। ব্রিটিশ সাম্রাজ্যে চীনা অনুমোদন অনুসরণে, ফ্রান্স সহ অন্যান্য বিদেশী ক্ষমতাবান, মার্কিন যুক্তরাষ্ট্র, পর্তুগাল, জার্মানি, জাপান, এবং রাশিয়া পাশাপাশি অনুমোদন দিয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভূখণ্ড, জলবায়ু ও জনসংখ্যা
titleC. অর্থনীতি
titleD. পর্যটন
উত্তর: titleA
১৯৪৯ খ্রিষ্টাব্দে ভারত, পাকিস্তান ও সম্মিলিত জাতিপুঞ্জ সামরিক পর্যবেক্ষক দল যুদ্ধবিরতি রেখা চুক্তিতে সই করে। ১৯৬৭ খ্রিষ্টাব্দ পর্যন্ত সম্মিলিত জাতিপুঞ্জ, পাকিস্তান ও অন্যন্যরা যুদ্ধবিরতি রেখা চুক্তি অনুযায়ী মানচিত্র প্রদর্শন করত। কিন্তু ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে এনজে ৯৮৪২ থেকে কারাকোরাম গিরিবর্ত্মের (৫,৫৩৪ মিটার) পূর্ব ও দক্ষিণ-পূর্ব অঞ্চলকে চীনের অংশ হিসেবে বর্ণনা করা হয়। এই মানচিত্রে সিয়াচেন অঞ্চল ও তার পার্শ্ববর্তী গিরিবর্ত্মগুলি পাকিস্তানের অন্তর্ভুক্ত বলে দেখানো হওয়ায় ১৯৭০ এর দশক থেকে ১৯৮০ এর দশক পর্যন্ত এই অঞ্চলের উঁচু শৃঙ্গগুলিতে অবিযানের জন্য পর্বতারোহী অভিযাত্রী দল পাকিস্তান সরকারের কাছে অনুমতি চাইতে থাকে এবং পাকিস্তান তাদের অনুমতিপত্রও প্রদান করে। ১৯৭৫ খ্রিষ্টাব্দে জাপানী পর্বতারোহী কাতায়ামা বাইলাফন্ড গিরিবর্ত্ম হয়ে টেরাম কাংরি-১ () ও টেরাম কাংরি-২ () পর্বতশৃঙ্গদ্বয় জয়ের অভিযানে পাকিস্তানের থেকে অনুমতি লাভ করে। ১৯৭৮ খ্রিষ্টাব্দে জারোস্লাভ পন্সারের নেতৃত্বে এক জার্মান অভিযাত্রী দল বাইলাফন্ড গিরিবর্ত্ম হয়ে সিয়াচেন হিমবাহে প্রবেশ করে এবং সিয়াচেন হিমবাহ ও টেরাম শেরের সংযোগস্থলে অভিযানের মূল ঘাঁটি তৈরী করে। এই সব ঘটনা পাকিস্তানকে এই সকল অঞ্চলের দাবী জানাতে উৎসাহ দেয়। ভারত সরকার ও সেনাবাহিনী সব কিছু লক্ষ্য করে মানচিত্রটির ব্যাপারে প্রতিবাদ করে। মার্কিন মানচিত্র ও পাকিস্তানের অনুমতিপত্রের গুরুত্ব অনুভব করে ১৯৭৮ খ্রিষ্টাব্দে ভারতীয় সেনাবাহিনীর হাই অল্টিচিউড ওয়ারফেয়ার স্কুলের কমান্ডিং অফিসার কর্ণেল নরেন্দ্র কুমার সিয়াচেন অঞ্চলে টেরাম কাংরি-২ পর্বতশৃঙ্গে সেনা পর্বতারোহণ অভিযান করেন। 

সঠিক অনুচ্ছেদ শিরোনাম কোনটি?
titleA. প্রেক্ষাপট
titleB. অপারেশন মেঘদূত
titleC. অবস্থান
titleD. সামরিক গুরুত্ব
উত্তর: titleA
আনিলা এবং ফুয়াদ আল মুক্তাদির মিলে বাংলা রক/পপ ব্যান্ড "ক্রান্তি" গঠন করেন এবং তিনি এই ব্যান্ডের প্রধান ভোকালিস্ট ছিলেন। ২০০৪ সালে ব্যান্ডটি জি-সিরিজের ব্যানারে "ক্রান্তি" নামে একটি অ্যালবাম প্রকাশ করে। ক্রান্তি ব্যান্ডদল ভেঙ্গে গেলে তিনি ফুয়াদের অ্যালবামের জন্য গান করেন। এর মধ্যে সবচেয়ে উল্লেখযোগ্য হল ২০০৭ সালের "বন্য" অ্যালবামের "কে বাঁশি বাজায়রে"। তিনি ফুয়াদের সাথে ২০০৫ সালে "রি/ইভলূশন" অ্যালবামের "ঝিল মিল", ২০০৬ সালে "ভেরিয়েশন নং ২৫" অ্যালবামের "ডাক দিয়েছেন" এবং ফুয়াদের সঙ্গীতায়োজনে সুমনের সাথে ২০০৭ সালে "বোকা মানুষটা" অ্যালবামের "ঘুম আসেনা" ও "এখন আমি" অ্যালবামের গানে কণ্ঠ দেন। সুমনের সাথে তার দ্বৈত অ্যালবাম "এখন আমি" বাংলাদেশ ও ভারতে সর্বোচ্চ বিক্রিত অ্যালবাম ছিল। "গাইবোনা", "স্বপ্নগুলো তোমার মত", "সবার জন্য ভাবছ তুমি" চার্টের শীর্ষে ছিল। তিনি গায়ক তপুকে ফুয়াদের সাথে পরিচয় করিয়ে দেন এবং তার সাথে ২০০৮ সালে "বন্ধু ভাবো কি?" দ্বৈত অ্যালবামে গান করেন। এই অ্যালবামের জন্য তিনি ১১তম মেরিল-প্রথম আলো পুরস্কারে শ্রেষ্ঠ গায়িকা বিভাগে মনোনয়ন লাভ করেন। ২০০৯ সালে তিনি তপুর সাথে "রেডিও ম্যানিয়া ভলিউম ৩" অ্যালবামের "কে আমি" গানে এবং মোস্তফা সরয়ার ফারুকী পরিচালিত "থার্ড পারসন সিঙ্গুলার নাম্বার" চলচ্চিত্রের "শেষ চিঠি" গানে কণ্ঠ দেন।

ফুয়াদের ২০১৫ সালের "হিট ফ্যাক্টরি" অ্যালবামে তিনি "ইতিহাস" শীর্ষক একটি গান করেন। ২০১৫ সালের জুলাই মাসে "এখন আমি" অ্যালবামের অনুবর্তী অ্যালবাম "এখন আমি ২" প্রকাশের ঘোষণা দেন। এতে গান রয়েছে ৯টি। গানের কথা লিখেছেন ও সুর করেছেন সুমন এবং সঙ্গীত পরিচালনা করেছেন রায়েফ আল হাসান রাফা। ২০১৭ সালে ৮ বছর পর তপুর সাথে "যাবে কি চলে" শীর্ষক গানে কণ্ঠ দেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. সরাসরি উপস্থাপনা
titleC. সঙ্গীত জীবন
titleD. ব্যক্তিগত জীবন
উত্তর: titleC
যেহেতু ব্ল্যাকবেরি এবং রাসবেরি একই প্রজাতির অন্তর্গত তাই তারা একই ধরনের রোগে আক্রান্ত হয়, এর মধ্যে অ্যানথ্রাকনোজ অন্তর্ভুক্ত, যার কারণে বেরি সঠিকভাবে পাকে না। এছাড়াও স্যাপ প্রবাহ ধীরগতির হতে পারে। তাদের উভয়ের ক্ষেত্রে একই প্রতিষেধক প্রয়োগ করা হয়, এর মধ্যে বোর্দ মিশ্রণ অন্তর্ভুক্ত, যেটি চুন, পানি এবং কপার সালফেট এর সমন্বয়ে তৈরি করা হয়। ব্ল্যাকবেরি গাছের মধ্যে সারিগুলো অবশ্যই ঘাস, আগাছা এবং ব্ল্যাকবেরি চোষক মুক্ত রাখতে হবে, কেননা এসব হতে কীটপতঙ্গ বা রোগের বিস্তার ঘটতে পারে। যখন ব্ল্যাকবেরির গাছ ঝোপালো হয় তখন ফলবান গাছ নির্বাচন করতে হয়, কেননা সেগুলোতে বুনো ব্ল্যাকবেরির গাছ ছড়িয়ে পড়তে পারে এবং বাগানকারীকে শুধুমাত্র প্রত্যায়িত রোগ-মুক্ত চারাগাছ ক্রয়ের সুপারিশ করা হয়। দাগওয়ালা পাখা বিশিষ্ট ড্রোসোফিলা, "ড্রোসোফিলা সুজুকি" ব্ল্যাকবেরির গুরতর কীটপতঙ্গ। এটি টক ফলে উড়তে অপছন্দ করে এবং এটি মূলত পচনশীল বা গাঁজনকৃত ফলে আকৃষ্ট হয়। "ড্রোসোফিলা সুজুকি" ফলের নরম ত্বকের নিচে ডিম পাড়ার মাধ্যমে তাজা এবং পাকা ফলকে আক্রমণ করে। শুককীট ফলের মধ্যে ফোটে এবং বৃদ্ধি পায়, একারণে ফলের বাণিজ্যিক মূল্য কমে যায়। আরেকটি কীট "অ্যামফোরোফোরা রুবি", যেটি ব্ল্যাকবেরি অ্যাফিড নামে পরিচিত, যা শুধু ব্ল্যাকবেরিই খায় না বরং রাসবেরিও বেশ ভালোই খায়। এছাড়াও "বাইটোরাস টোমেনটোসেস" (রাসবেরি বীটল), "ল্যামপ্রোনিয়া কোর্টিসেলা" (রাসবেরি মথ) এবং "অ্যানথোনোমাস রুবি" (স্ট্রবেরি ব্লোসম উয়ীভিল) ব্ল্যাকবেরিকে আক্রমণের জন্য পরিচিত।

সঠিক অনুচ্ছেদ শিরোনাম কোনটি?
titleA. রোগ এবং কীটপতঙ্গ
titleB. বীজের গঠন
titleC. বাস্তুসংস্থান
titleD. ভেষজ
উত্তর: titleA
আব্দুর রৌফ চৌধুরী যুদ্ধকালীন সময়ে মুজীব নগর সরকারের প্রধানমন্ত্রী তাজউদ্দীন আহমদের দূত হিসেবে ছিলেন পূর্বাঞ্চলীয় জোনে। সেই সাথে বোঁচাগঞ্জ উপজেলার মুক্তিযোদ্ধাদের সংগঠক ছিলেন। দীর্ঘ ৯ মাস রক্তক্ষয়ী সংগ্রামে প্রত্যক্ষ অংশগ্রহণের মাধ্যমে ১৯৭১ সালের ৬ ডিসেম্বর বোঁচাগঞ্জ উপজেলাকে পাক-হানাদার মুক্ত করেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধ
titleB. মৃত্যু
titleC. আন্দোলন
titleD. শিক্ষাজীবন
উত্তর: titleA
স্বাধীনতার পর বাংলাদেশে প্রতিষ্ঠিত প্রথম সরকারি বিশ্ববিদ্যালয় ইসলামী বিশ্ববিদ্যালয়, বাংলাদেশ কুষ্টিয়ায় অবস্থিত। কুষ্টিয়ায় প্রথম স্থাপিত বেসরকারি বিশ্ববিদ্যালয় হলো রবীন্দ্র মৈত্রী বিশ্ববিদ্যালয় ।

অন্যান্য শিক্ষা প্রতিষ্ঠানের মধ্যে রয়েছেঃ
নাম
কুওয়াতুল ইসলাম কামিল মাদরাসা, বড় বাজার, কুষ্টিয়া (প্রতিষ্ঠিত ১৯৫৫)
১:আলো মেডিকেল অ্যাসিস্ট্যান্ট ট্রেনিং স্কুল।
২:ডাঃ লিজা-ডাঃ রতন মেডিকেল অ্যাসিস্ট্যান্ট ট্রেনিং স্কুল।
৩:স্পেশালাইজড মেডিকেল অ্যাসিস্ট্যান্ট ট্রেনিং স্কুল।
৪:লালন শাহ মেডিকেল অ্যাসিস্ট্যান্ট ট্রেনিং স্কুল
৫:পদ্মা গড়াই মেডিকেল অ্যাসিস্ট্যান্ট ট্রেনিং স্কুল।


উল্লেখযোগ্য শিক্ষা প্রতিষ্ঠান:
কুষ্টিয়া সরকারি বালিকা উচ্চ বিদ্যালয় (স্থাপিত ১৮৭৬),কুমারখালি এম এন পাইলট মডেল মাধ্যমিক বিদ্যালয় (স্থাপিত :১৮৫৬),

মিশন প্রাথমিক বিদ্যালয় (স্থাপিত ১৮৯৮), কুষ্টিয়া সরকারী বিশ্ববিদ্যালয় কলেজ (স্থাপিত ১৯৪৭), কুষ্টিয়া ইসলামিয়া কলেজ (স্থাপিত ১৯৬৮), দৌলতপুর অনার্স কলেজ (স্থাপিত ১৯৮৫), কুষ্টিয়া হাই স্কুল এবং কুষ্টিয়া জিলা স্কুল (স্থাপিত ১৯৬১)। কুওয়াতুল ইসলাম কামিল (এম.এ) মাদরাসা, রক্সিগোলি, বড়বাজার, কুষ্টিয়া (প্রতিষ্ঠিত ১৯৫৫) 
ঐতিহ্যেবাহী হরিনারায়ণপুর হাইস্কুল (স্থাপিত. .১৮৯১)((আমলা সদরপুর বহুমুখী উচ্চ বিদ্যালয়)) (প্রতিষ্ঠিত ১৮৯৯)

সঠিক অনুচ্ছেদ শিরোনাম কোনটি?
titleA. বৃহত্তর কুষ্টিয়া
titleB. চিত্তাকর্ষক স্থান
titleC. ইতিহাস
titleD. শিক্ষা
উত্তর: titleD
বৌদ্ধ ধর্ম বর্তমান তুর্কমেনিস্তান দেশের মার্ভ শহরে যেগুলো পূর্বে পারস্য সাম্রাজ্যের অধীভুক্ত ছিল, সেসব অঞ্চলগুলোতে প্রচারিত হয়েছিল। একটি সোভিয়েত প্রত্নতাত্ত্বিক দল মার্ভ শহরে অবস্থিত গিঅর-কালা অঞ্চলে খনন করেএকটি বৌদ্ধ ভজনালয়, একটি বিশাল বৌদ্ধ ভাষ্কর্য ও একটি মঠ আবিষ্কার করেন।

পারস্য জাতি বৌদ্ধ ধর্ম প্রচারে সরাসরি যুক্ত ছিল। বস্তুত আন শিগাও নামক একজন পারস্য রাজকুমার চীনে বৌদ্ধ ধর্ম প্রচারে ব্যাপক ভূমিকা পালন করেছিলেন এবং তিনি ভারতীয় উপমহাদেশের অনেক বৌদ্ধ-গ্রন্থ চৈনিক ভাষায় রূপান্তরিত করেছিলেন।

সঠিক অনুচ্ছেদ শিরোনাম কোনটি?
titleA. গ্রেকো-বৌদ্ধ আন্তঃক্রিয়া (খৃষ্টপূর্ব ২য় শতাব্দি - খৃষ্টপরবর্তী ১ম শতাব্দি)
titleB. বৌদ্ধ-ধর্মের প্রারম্ভিক সময়
titleC. তারিম বাসিন
titleD. পারস্য
উত্তর: titleD
২০১৯ সালের এপ্রিলে ২০১৯ ক্রিকেট বিশ্বকাপের জন্য ঘোষিত ইংল্যান্ড দলে স্টোকস জায়গা পান। আসরের প্রথম ম্যাচে তিনি দক্ষিণ আফ্রিকার বিপক্ষে ৭৯ বলে ৮৯ রান করেন, দুটি উইকেট তুলে নেন, ডোয়েন প্রিটোরিয়াসকে রান আউট করেন এবং দুটি ক্যাচ নিয়ে ম্যাচ সেরা ঘোষিত হন। অ্যান্ডিল ফেহলাকওয়াইওকে আউট করা ক্যাচটিকে "সর্বকালের সেরা ক্যাচ" হিসেবে আখ্যায়িত করা হয়। ১৪ জুলাই ফাইনাল ম্যাচে নিউজিল্যান্ডের বিপক্ষে তিনি ৯৮ বলে ৮৪ রান করে ম্যাচটি টাই করতে অবদান রাখেন এবং সুপার ওভারে ৩ বলে আট রান করেন। তার অনবদ্য ইনিংসে ইংল্যান্ড প্রথমবারের মত বিশ্বকাপের শিরোপা জিতে এবং তিনি ফাইনালে ম্যাচ সেরা নির্বাচিত হন।

সঠিক অনুচ্ছেদ শিরোনাম কোনটি?
titleA. আন্তর্জাতিক কর্মজীবন
titleB. ২০১৬ টি২০ বিশ্বকাপ
titleC. ২০১৯ ক্রিকেট বিশ্বকাপ
titleD. ২০১৯ অ্যাশেজ
উত্তর: titleC
মহাযান মতের টীকা ও ব্যাখ্যামূলক সাহিত্য বিশালাকার। অনেক টীকাগ্রন্থকে শাস্ত্র বলা হয়। ‘শাস্ত্র’ শব্দটির দ্বারা মূলত একটি প্রধান ধর্মগ্রন্থকে বোঝায়। কিন্তু বৌদ্ধধর্মে ‘শাস্ত্র’ বলতে কখনও কখনও প্রাচীন ধর্মগ্রন্থ বা সূত্রের টীকাকেও বোঝায়।

নাগার্জুন রচিত "মূলমধ্যমিককারিকা" হল মধ্যমিক দর্শনের একটি প্রভাবশালী গ্রন্থ। এই গ্রন্থের বিষয়বস্তুর সঙ্গে "প্রজ্ঞাপারমিতা সূত্র" গ্রন্থের বিষয়বস্তুর মিল আছে। যদিও এটিকে প্রজ্ঞাপারমিতা সূত্রগুলির টীকাগ্রন্থ বলা যায় না।

৯ম শতাব্দীর ভারতীয় বৌদ্ধ পণ্ডিত শান্তিদেব দুটি গ্রন্থ রচনা করেছিলেন: "বোধিচর্যাবতার" গ্রন্থটি মহাযান মতের বিভিন্ন উপসম্প্রদায়ের উপর গভীর প্রভাব বিস্তার করেছিল। উল্লেখ্য, এটি চতুর্দশ দলাই লামার একটি প্রিয় গ্রন্থ। এই গ্রন্থের শুরুতে বিস্তারিতভাবে পূজানুষ্ঠানের বর্ণনা দেওয়া হয়েছে। তারপর ছয়টি পরিপূর্ণতার ব্যাখ্যা দেওয়া হয়েছে। ৯ম অধ্যায়টি হল মধ্যমিক দৃষ্টিকোণ থেকে প্রজ্ঞাপারমিতা সম্পর্কে বিভিন্ন মতের সমালোচনা। শান্তিদেবের অপর গ্রন্থ "শিক্ষাসমুচ্চয়" মহাযান সূত্রের বিশাল গ্রন্থাবলি থেকে নির্বাচিত মতবাদের সংক্ষিপ্তসার। এর মধ্যে এমন কিছু মহাযান সূত্রের কথা আছে যেগুলি আজ আর পাওয়া যায় না। তাই শান্তিদেবের উদ্ধৃতি থেকেই শুধু সেগুলির কথা জানা যায়।

কথিত আছে, মহাযান যোগাচার উপসম্প্রদায়ের অসঙ্গ তুষিত স্বর্গে সরাসরি বোধিসত্ত্ব মৈত্রেয়ের কাছ থেকে অনেকগুলি গ্রন্থ পেয়েছিলেন। এগুলির মধ্যে উল্লেখযোগ্য "মধান্তবিভাগ", "মহাযানসূত্রালঙ্কার", "অভিসময়ালঙ্কার" ইত্যাদি। কথিত আছে, তিনি নিজে রচনা করেন "মহাযানসংগ্রহ", "অভিধর্মসমুচ্চয়" (অভিধর্ম ধারণার সারসংক্ষেপ, এটি বিশেষত তিব্বতের অনেক মহাযান উপসম্প্রদায়ের প্রামাণ্য ধর্মগ্রন্থে পরিণত হয়েছিল) এবং "যোগাচারভূমি" (যদিও এটির রচয়িতা একাধিক ব্যক্তি)।

অসঙ্গের ভ্রাতা বসুবন্ধু যোগাচার মতের সঙ্গে যুক্ত অনেকগুলি বই লিখেছিলেন। এগুলির মধ্যে উল্লেখযোগ্য "ত্রিবভাবনির্দেশ", "বিংশটিকা", "ত্রিংশটিকা" ও "অভিধর্মকোষভাষ্য"।

বৌদ্ধ ন্যায় ধারার এক উপসম্প্রদায়ের সঙ্গে যুক্ত দিগনাগ কোন ধর্মগ্রন্থটি প্রামাণ্য সেটি বিচার করার চেষ্টা করেন। তিনি "পরিণামসমুচ্চয়" নামে একটি বই লেখেন। পরে ধর্মকীর্তি এই বইটির একটি টীকা রচনা করেন। এই টীকার নাম "পরিণামবার্তিকা"।

অশ্বঘোষের "মহাযান শ্রদ্ধোৎপাদ শাস্ত্র" পূর্ব এশীয় বৌদ্ধধর্মে (বিশেষত চীনা হুয়া আন সম্প্রদায় এবং এর জাপানি রূপ কেগনে) বিশেষ প্রভাবশালী। অশ্বঘোষ একাধিক বিখ্যাত নাটকও রচনা করেছিলেন।
সঠিক অনুচ্ছেদ শিরোনাম কোনটি?
titleA. দেহান্তরণ সূত্রাবলি
titleB. সংযুক্ত কথোপকথন
titleC. পূণ্যভূমি সূত্র
titleD. বুদ্ধবচন ব্যতীত অন্যান্য ধর্মগ্রন্থ
উত্তর: titleD
১৯৫২ সসালে কৃষকসভার একনিষ্ঠ কর্মী হয়ে গ্রামে গ্রামে কাজ করতেন। ভারতের কমিউনিস্ট পার্টির সদস্যপদ লাভ করেন ১৯৫৩ সালে। তার সাহস, নিষ্ঠা, পার্টির প্রতি বিশ্বস্ততা তাকে মেহনতি মানুষের নিকটজন করে তোলে। তথাকতিত প্রাতিষ্ঠানিক শিক্ষা না পেলেও তিনি তার বিপুল অভিজ্ঞান দিয়ে নিজেকে উত্তরবঙ্গ কৃষক আন্দোলনের অবিসংবাদিত নেতা হিসেবে প্রতিষ্ঠা করেন। জঙ্গল দার্জিলিং জেলার সাঁওতাল জাতি অধ্যুষিত এলাকাগুলোতে একজন সুসম্মানিত ব্যক্তিত্ব হয়ে ওঠেন এবং সিপিএমের টিকিটে ফেব্রুয়ারি ১৯৬৭তে নির্বাচনে দাঁড়িয়েছিলেন কিন্তু নির্বাচনে পরাজিত হয়েছিলেন।

সঠিক অনুচ্ছেদ শিরোনাম কোনটি?
titleA. শেষ জীবন
titleB. জন্ম ও প্রারম্ভিক জীবন
titleC. নকশাল আন্দোলনের উদ্ভব
titleD. কর্মজীবন
উত্তর: titleD
মরিশাস প্রজাতন্ত্রের সংবিধানের ২৮ নং অনুচ্ছেদ অনুযায়ী, মরিশাস প্রজাতন্ত্রের রাষ্ট্রপতি হলেন সর্বাধিনায়ক।

১৯৬৮ সালে স্বাধীনতার পর থেকে মরিশাসের গভর্নর-জেনারেলের প্রতিনিধিত্বে মরিশাসের রানী -কে সর্বাধিনায়ক হিসেবে চিহ্নিত করা হয়। ১৯৯২ সালে কমনওয়েলথ ঘোষণার পর নতুন সংবিধানে বলা হয় রাষ্ট্রপ্রধান ও সর্বাধিনায়ক পদের দায়িত্ব রাষ্ট্রপতির উপর।

সঠিক অনুচ্ছেদ শিরোনাম কোনটি?
titleA. মরিশাস
titleB. তুরস্ক
titleC. Brunei
titleD. নাইজেরিয়া
উত্তর: titleA
১৯৭১ সালের শুরুতে জানুয়ারির শেষ সপ্তাহে মতিউর রহমান সপরিবারে ঢাকায় দুই মাসের ছুটিতে আসেন। ২৫ মার্চের কালরাতে তিনি ছিলেন নরসিংদীর রায়পুরার রামনগর গ্রামে৷ যুদ্ধ শুরু হয়ে গেলে, পাকিস্তান বিমান বাহিনীর একজন ফ্লাইট লেফটেন্যান্ট হয়েও অসীম ঝুঁকি ও সাহসিকতার সাথে ভৈরবে একটি ট্রেনিং ক্যাম্প খুললেন৷ যুদ্ধ করতে আসা বাঙালি যুবকদের প্রশিক্ষণ দিতে থাকলেন ৷ তিনি দৌলতকান্দিতে জনসভা করেন এবং বিরাট মিছিল নিয়ে ভৈরব বাজারে যান। মুক্তিযোদ্ধাদের বিভিন্ন স্থান থেকে সংগ্রহ করা অস্ত্র দিয়ে গড়ে তোলেন প্রতিরোধ বাহিনী। পাক-সৈন্যরা ভৈরব আক্রমণ করলে বেঙ্গল রেজিমেন্টে ই,পি,আর-এর সঙ্গে থেকে প্রতিরোধ বুহ্য তৈরি করেন। ১৯৭১ সালের ১৪ এপ্রিল পাকিস্তানি বিমান বাহিনী এফ-৮৬ স্যাবর জেট থেকে তাদের ঘাঁটির উপর বোমাবর্ষণ করে ৷ মতিউর রহমান পূর্বেই এটি আশঙ্কা করেছিলেন৷ তাই ঘাঁটি পরিবর্তন করেন এবং ক্ষয়ক্ষতি থেকে রক্ষা পান তিনি ও তার বাহিনী৷

এরপর ১৯৭১ সালের ২৩ এপ্রিল ঢাকা আসেনও ৯ মে সপরিবারে করাচি ফিরে যান ৷ কর্মস্থলে ফিরে গিয়ে জঙ্গি বিমান দখল এবং সেটা নিয়ে মুক্তিযুদ্ধে যোগদানের সিদ্ধান্ত গ্রহণ করেন। তাকে তখন বিমানের সেফটি অফিসারের দ্বায়িত্ব দেয়া হয়েছিলো। তিনি বিমান দখলের জন্য ২১ বছর বয়সী রাশেদ মিনহা্জ নামে একজন শিক্ষানবীশ পাইলটের উড্ডয়নের দিন (২০ই আগস্ট,১৯৭১) টার্গেট করেন। তার পরিকল্পনা ছিলো মিনহাজ কন্ট্রোল টাওয়ারের অনুমতি পেয়ে গেলে তিনি তার কাছ থেকে বিমানটির নিয়ন্ত্রণ নেবেন। পরিকল্পনা অনুসারে অফিসে এসে শিডিউল টাইমে গাড়ি নিয়ে চলে যান রানওয়ের পূর্ব পাশে৷ সামনে দুই সিটের প্রশিক্ষণ বিমান টি-৩৩ । পাইলট রাশেদ মিনহাজ বিমানটি নিয়ে দ্বিতীয় বারের মত একক উড্ডয়নের প্রস্তুতি নিচ্ছিলেন। কন্ট্রোল টাওয়ার ক্লিয়ারেন্সের পর মিনহাজ বিমানটি নিয়ে রানওয়েতে উড্ডয়নের প্রস্তুতি নিলে মতিউর রহমান সেফটি অফিসারের ক্ষমতাবলে বিমানটি থামাতে বলেন। মিনহাজ বিমানটি থামান এবং ক্যানোপি ( জঙ্গি বিমানের বৈমানিকদের বসার স্থানের উপরের স্বচ্ছ আবরন) খুলে বিমান থামানোর কারণ জানতে চান। এসময় মতিউর রহমান বিমানের ককপিটে চড়ে বসেন এবং রাশেদ মিনহাজকে ক্লোরোফর্ম দিয়ে অচেতন করে ফেলেন। জ্ঞান হারানোর আগে রাশেদ মিনহাজ কন্ট্রোল রুমে জানাতে সক্ষম হন তিনিসহ বিমানটি হাইজ্যাক হয়েছে। বিমানটি ছোট পাহাড়ের আড়ালে থাকায় কেউ দেখতে না পেলেও কন্ট্রোল টাওয়ার মিনহাজের বার্তা শুনতে পায় এবং রাডারে বিমানের অবস্থান বুঝে অপর চারটি জঙ্গি বিমান মতিউরের বিমানকে ধাওয়া করে। মৃত্যু আসন্ন জেনেও মতিউর রহমান বিমানটি নির্ধারিত সীমার নিচে চালিয়ে রাডার কে ফাঁকি দিয়ে বাংলাদেশের অর্থাৎ তৎকালীন পূর্ব পাকিস্তানের আসার চেষ্টা করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. টিভির পর্দায় মতিউর
titleC. মুক্তিযুদ্ধে ভূমিকা
titleD. সম্মাননা
উত্তর: titleC